OzLabs/hebrew-wiki-articles huggingface dataset:
תיירות בליסבון

הקתדרלה של ליסבון]]
Praça de Camões, בצ'יאדו
ליסבון היא אחת מיעדי העיר הפופולריים ביותר באירופה. ליסבון בירת פורטוגל מושכת מספר משמעותי של תיירים בכל שנה, נמשכת המורשת ההיסטורית והתרבותית שלה, וחיבורי התחבורה והתשתיות התיירותיות טובות.

== פריסת עיר ושכונות תיירותיות ==
את העיר חוצים שדרות ומונומנטים היסטוריים לאורך הכבישים הראשיים, בעיקר באזורים העליונים. בולטות בין אלה שדרת האניבדה דה ליברדדה (שדרת החירות), אוונידה פונטה פררה דה מלו, אוונידה אלמירנטה רייז ואבנידה דה רפובליקה (שדרת הרפובליקה).

=== העיר התחתית פומבלין ===
העיר התחתית של פומבלין ( Baixa Pombalina de Lisboa). 
אזור העיר פומבלין התחתונה משתרע על פני כ-235,620 מטרים רבועים של מרכז ליסבון. היא כוללת את רשת הרחובות שמצפון לפראקה דו קומרוסו, בין קאיס דו סודרה לרובע אלפמה שמתחת לטירת ליסבון, ומשתרעת צפונה לכיוון כיכר רוסיו ופיג'יירה ואבנידה דה ליברדדה.

=== אלפמה ===
נוף אווירי של אלפמה 
האלפמה הוא הרובע העתיק ביותר של ליסבון, ומשתרע על המדרון שבין טירת סאו ז'ורז'ה לנהר טחו. הרובע מכיל הרבה אטרקציות היסטוריות חשובות, כמו גם שפע של ברים ומסעדות פאדו.
פנורמה של [[טירת סאו ז'ורז'ה בשכונת אלפמה.]] 

=== אבנידה דה ליברדדה ===
אנדרטה לנופלים ב[[מלחמת העולם הראשונה (1931) באבנידה דה ליברדדה.]] 
Avenida da Liberdade (שדרת החירות) היא שדרה חשובה במרכז ליסבון העוברת צפונית מערבית ממרכז ליסבון. זוהי שדרה ברוחב 90 מטר ואורכה 1,100 מטר, עם עשרה נתיבים המחולקים על ידי מדרכות הולכי רגל מעוטרות בגנים. הוא מקשר בין כיכר המסעדורים לבין מרקיז מכיכר פומבל. תושבי ליסבון מתייחסים אליו לפעמים כאל "אבנידה" (השדרה).

== אדריכלות ומונומנטים ==
אנדרטת ישוע המלך. 
[[מנזר ז'רונימוש, בבלן.]] 
בליסבון חסרים אדריכלות ומונומנטים של בירות אירופיות רבות אחרות, חלקם הגדול בגלל רעידת האדמה של ליסבון משנת 1755, שהרסה את מרבית מבניה של ליסבון, כולל ארמונות וספריות מפורסמות, כמו גם רוב הדוגמאות לארכיטקטורה המאנולינית המנופלית של פורטוגל מהמאה ה -16. כמה מבנים שספגו מעט נזק לרעידות אדמה נהרסו בעקבות השריפה שלאחר מכן.

== אתרי אונסק"ו ==
בליסבון יש שני אתרים הרשומים על ידי אונסק"ו כאתר מורשת עולמית : מגדל בלן ומנזר ז'רונימוש. בנוסף, Pombaline Baixa או מרכז העיר ליסבון הוצעו להיות מועמדים כאתרים של אונסק"ו.

== מוזיאונים ותיאטראות ==
התיאטרון הלאומי ד. מריה השני, הממוקם בכיכר רוסיו. 
בעיר ישנם כמה מוזיאונים מהותיים. המפורסמים שבהם הם Museu Nacional de Arte Antiga (המוזיאון הלאומי לאמנות עתיקה), מוזיאון Azulejo הלאומי, Museu Calouste Gulbenkian (מוזיאון Calouste Gulbenkian), המכיל אוספים מגוונים של אמנות עתיקה ומודרנית, Museu Nacional do Traje e da מודה (המוזיאון הלאומי לתלבושות ואופנה), מוזיאון אוסף בררדו (אמנות מודרנית) במרכז התרבות של בלם, מוזיאון דה אלקטריקייד ( מוזיאון החשמל), מוזיאון נציונאל דוס קוקס (מוזיאון המאמן הלאומי), המכיל את אוסף המלכותי הגדול ביותר המאמנים בעולם), המוזיאון לרוקחות, המוזיאון הלאומי להיסטוריה של הטבע והמדע, מוזיאון המזרח, מוזיאון דו תיאטרו רומנו (מוזיאון התיאטרון הרומי), ומוזיאון העיר ליסבון.
בסינטרה הוא אתר מורשת עולמית של אונסק"ו]]

== הריביירה הפורטוגזית ==
ישנן מספר אטרקציות תיירותיות מחוץ לעיר, אך בתוך מטרופולין ליסבון. דוגמאות לכך כוללות את הריביירה הפורטוגלית, כולל אסטוריל, אתרי החוף של קסקאיס והעיר העתיקה של סינטרה.

קטגוריה:ליסבון
קטגוריה:פורטוגל: תיירות
רחוב ואצי

לוחית שלט רחוב
נוף לרחוב
רחוב ואצי (בהונגרית: Váci utca) הוא אחד ממסלולי הולכי רגל הראשיים ואולי הרחוב המפורסם ביותר של מרכז בודפשט, הונגריה. הוא כולל מסעדות וחנויות רבות המספקות בעיקר את השוק התיירותי.

רחוב ואצי הוא אחד מרחובות הקניות המרכזיים בבודפשט. בין החנויות שיש ברחוב זה: זארה, H&M, מנגו, סברובסקי, הוגו בוס, לקוסט ונייקי. הרחוב נפתח לכיכר ורשמארטי Vörösmarty.

== קישורים חיצוניים==

קטגוריה:בודפשט
קטגוריה:אירופה: רחובות ושדרות
ואצי
צלחת המרגלים

"צלחת המרגלים" או "צלחת המרגלים עם אשכול ענבים" היא צלחת מעוטרת שעיצב זאב רבן בשנת 1920 בקירוב.

==תיאור==
הצלחת, בקוטר של 22 ס"מ, עשויה נחושת בטכניקה של ריקוע והטבעה. מרכז הצלחת מכיל מדליון ובו מתוארות שתי דמויות הנושאות אשכול ענבים גדול. זהו ייצוג מסורתי של שנים עשר המרגלים. נושא זה הופיע בעבודות רבות שנוצבו בבית-הספר. שולי הצלחת מעוטרים בדגם של לוחיות ובהן שיבולי חיטה ושישה מדליונים דמויי מטבעות עתיקים, ובהם דימויים של המנורה, רימונים, עץ תמר, שופרות, לירה וכד דמוי אמפורה.

הצלחת יוצרה על ידי "קבוצת שרא"ר", שעל חבריה נמנו יהודה שניאור, שלמה רבינוביץ, מרדכי אוסנוביץ ודוד ריבקינד, ופעלה מ"בתי בצלאל" ועסקה בעבודת פילגרין, מקשה בכסף ונחושת ובאטיק על מתכת. עם זאת, קיימות צלחות שיוצרו, כנראה, על ידי יצרנים אחרים. היא מהווה דוגמה לשימוש שעשו רבן ואמני בצלאל אחרים בתיאורי התנ"ך ובתיאורים מן הארכאולוגיה של ארץ-ישראל בתוך מסגרת ציונית.

קטגוריה:זאב רבן
קטגוריה:בצלאל, בית מדרש לאמנות ולמלאכות-אמנות
קטגוריה:אמנות יהודית
קטגוריה:תבליטים
Po co

Po co (בעברית: בשביל מה) הוא סינגל שהוקלט על ידי הזמרת הפולנייה קאיה בשיתוף המוזיקאי הישראלי עידן רייכל. השיר יצא לאור ב-26 באפריל 2017, כסינגל שלא מתוך אלבום, על ידי חברת התקליטים קאייקס.

עם יציאתו, נכנס השיר אל המקום ה-3 במצעד הפזמונים השבועי שבפולין.<ref></ref>

== רקע וכתיבה ==
השיר נכתב על ידי קאיה, הולחן על ידי עידן רייכל והופק על ידי קאיה ויאן סמוצ'ינסקי. השיר הוא בסגנון הפופ.

בסמוך לצאתו כסינגל, עלה השיר לרשת הזרמת המדיה ספוטיפיי, תוך שצבר למעלה מ-2 מיליון השמעות.<ref></ref>

== וידאו קליפ ==
הווידאו קליפ הנלווה שצולם לשיר, הועלה לערוץ היוטיוב של חברת קאייקס ב-26 באפריל 2017, בסמוך לצאת הסינגל.

נכון לאפריל 2020, מונה הצפיות של הקליפ עומד על כ-20 מיליון.

== מיקומי שיא ==

== נתוני מכירות ==
{| class="wikitable"
|+
!אזור
!תואר
!מכירות
|-
!פולין (ZPAV)<ref></ref>
|זהב
|100,000
|}

== הערות שוליים ==

קטגוריה:שירי 2017
קטגוריה:סינגלים מ-2017
קטגוריה:שירי עידן רייכל
קטגוריה:דואטים
קטגוריה:שירים שהולחנו על ידי עידן רייכל
מרוץ בכיסאות גלגלים

שמאל
מרוץ בכיסאות גלגלים הוא ספורט נכים פאראלימפי לנכים ואנשים המוגבלים פיזית. מרוץ כיסאות גלגלים מבחינת חוקים הוא זהה לתחרויות ריצה אלא שהוא מבוצע תוך כדי ישיבה על כיסא גלגלים. כיסאות הגלגלים המשמשים לתחרויות אלה עוצבו במיוחד עבור ספורט זה, ובנויים כך שניתן להגיע איתם למהירות של למעלה מ-30 קמ"ש.
250px

== היסטוריה ==
ספורט זה החל כאשר מלחמות העולם, ששינו את פני החברה המערבית בדרכים רבות, השפיעו באופן משמעותי על השקפת החברה ועל היחס שלה לאנשים עם מוגבלות. לפני המלחמות, אנשים עם מוגבלות נחשבו כנטל על החברה. מאחר ששורדי מלחמה רבים חזרו הביתה עם ליקויים גופניים וצרכים פסיכולוגיים, היה צורך להקים תוכניות חדשות שיעזרו להם לחזור חזרה לחברה. לזכותה של הממשלה הבריטית ייאמר כי היא הראשונה שהכירה בצרכים אלה על ידי פתיחת מרכז לנפגעי עמוד השדרה בבית החולים סטוק מנדוויל באיילסברי, אנגליה, בשנת 1944. סר לודוויג גוטמן, היה זה שלמעשה פיתח את ספורט המרוץ בכיסאות גלגלים, על מנת לספק את הצורך הספורטיבי למטופליו. בהנחייתו של גוטמן נערכו "משחקי הסטוק מנדוויל" הראשונים למשותקים בשנת 1948. בסוף שנות הארבעים של המאה העשרים התפשט הספורט ברחבי אירופה ובארצות הברית. במהלך תקופה זו צצו ברחבי אירופה תחרויות ואירועי ספורט נוספים עבור אנשים בכיסאות גלגלים. בשנת 1952 אורגנה התחרות הבינלאומית הראשונה לספורטאים בכיסאות גלגלים בין נבחרת בריטניה לנבחרת הולנד. 130 ספורטאים עם חבלות בעמוד השדרה התמודדו בשישה ענפי ספורט. כדי לכבד את הערך החברתי והאנושי הנגזר מתנועת הספורט בכיסאות גלגלים, הוועדה האולימפית הבינלאומית (IOC) הכירה בעבודתו של גוטמן בשנת 1956 והעניקה למשחקי סטוק מנדוויל את גביע סר תומאס פירנלי על הישג ראוי לשירות התנועה האולימפית. מאז תחילת מרוצי כיסאות הגלגלים של סטוק מנדוויל התרחבו תוספי ספורט רבים כמו ירי בחץ קשת על כיסא גלגלים, טניס שולחן, פיינטבול, זריקת כידון ומקצועות נוספים. בשנות השישים החל להופיע גם כדורסל בכיסאות גלגלים והרמת משקולות לנכים. בשנת 1960 הוקמה הפדרציה הבינלאומית לספורט בכיסאות גלגלים של סטוק מנדוויל (ISMWSF) כדי לאפשר את כל התחרויות הבינלאומיות עבור אנשים עם פגיעות בעמוד השדרה. בשנות השישים המאוחרות הורחבו תחרויות הספורט הבינלאומיות וכללו קבוצות מוגבלות אחרות שלא היו זכאיות לאליפות העולם. בנוסף, ארגון הספורט הבינלאומי לנכים (ISOD) הוקם רשמית בפריס בשנת 1964, במטרה לספק הזדמנויות ספורט בינלאומיות לעיוורים ולאנשים עם מוגבלות מוטורית אחרת.

== אפיון ==
המרחקים המבוצעים במרוצי כיסאות גלגלים כוללים מרחקי ספרינט של 100 מ', 200 מ' ו -400 מ', מרחקים בינוניים של 800 מ' ו 1500 מ', מרחקים ארוכים של 5000 מ' ו -10,000 מ' ומרוצי שליחים של 4 × 100 מ' ו -4 × 400 מ'. ישנו גם מרתון על כיסא גלגלים. ספורטאים שנמצאים בכיסא גלגלים יכולים להשתתף גם באירועי שטח; אלה כוללים פיינטבול, הטלת כידון וזריקת דיסקוס. ישנם גם אירועים משולבים כמו פנטאתלון, בו הספורטאי משתתף במרוצי מסלול שטח וכביש, ותחרויות קפיצה וזריקה, תלוי במוגבלות של הספורטאים.

== קישורים חיצוניים ==

* [https://web.archive.org/web/20090108220740/http://www.accessibility.com.au/paralympics/athletics מידע על המשחקים הפאראלימפיים לנכים באוסטרליה - 2008]

קטגוריה:ענפי ספורט נכים
קטגוריה:מרוצים
קטגוריה:ספורט אולימפי לשעבר
מינדלו

מינדלו (בפורטוגזית: Mindelo) היא עיר שנמצאת במחוז סאו ויסנטה, שבכף ורדה.

== גאוגרפיה ==
העיר ממוקמת כ-269 ק"מ מפראיה.<ref></ref>

== אקלים ==

קרנבל במינדלו חודש פברואר 2023

==תרבות==
מדי שנה בחודש פברואר מתקיים בעיר מינדלו קרנבל המזכיר את הקרנבל בברזיל. הקרנבל נמשך מספר ימים. משתתפים בו מבוגרים בני נוער וילדים בתהלוכות קרנבל. יש 4 תהלוכות העוברות בנפרד. הקרנבל מתחיל בשעה 18:30 ונמשך עם מרווחים עד חצות. הוא עובר ברחובות העיר ליד הנמל. לפני הקרנבל הרשמי עוברים ברחובות אנשים עם מיצגים שונים הנכשים עצמאית, חלקם מיצגי מחאה למשל כנגד יוקר המחיה, זיהום הסביבה. התהלוכות השונות מתחרות זו בזו בטיב המופע. קרנבל דומה מתקיים גם באיים אחרים בכף ורדה, אבל הקרנבל במינדלו נחשב למרכזי והגדול שבנם ומביא תיירים לעיר לצפות בקרנבל.

הזמרת סזריה אבורה נולדה במינדלו ומונצחת ברחבי העיר. הוקם מוזיאון קטן המנציח אותה. בעיר יש גם מרכז תרבות המציג עבודות של אמנים שונים.

== ערים תאומות ==
* 
* 
* 
* 
* 

== קישורים חיצוניים ==

* 

== הערות שוליים ==

קטגוריה:כף ורדה: ערים
קטגוריה:יישובים שהוקמו ב-1793
אסומאדה

אסומאדה (בפורטוגזית: Assomada) היא עיר שנמצאת במחוז סנטה קטרינה באי סנטיאגו שבכף ורדה.

== גאוגרפיה ==
העיר ממוקמת כ-26 ק"מ מפראיה.<ref></ref>

== אקלים ==

== קישורים חיצוניים ==

* [https://www.youtube.com/watch?v=GIdSCHP9qqQ תצפית על העיר אסומדה במרכז האי סנטיאגו בכף ורדה. המדריך מספר על העיר. Assomada Cape Verda], בתאריך 27 בפברואר 2023

== הערות שוליים ==

קטגוריה:כף ורדה: ערים
מסטרה בורגייס

אנתוניו קרלוס דה מנזס (Antonio Carlos de Menezes; נולד ב-6 בספטמבר 1955), הידוע בכינויו מסטרה בורגייס (Mestre Burguês), הוא אומן לחימה ומוזיקאי ברזילאי העוסק באמנות הלחימה קפוארה.

בורגייס הוא בעל דרגת "מאסטר", חגורה לבנה בקפוארה, והוא עומד בראש קבוצת הקפוארה הבינלאומית "מוזנזה" והפדרציה של הקפוארה.

== ביוגרפיה ==
אנתוניו קרלוס דה מנזס נולד בכבר לרנג'ייראס (Laranjeiras), שבמדינת אספיריטו סנטו, שבברזיל. בגיל צעיר מאוד, עבר לגור יחד עם משפחתו בשכונת חאמוס שבעיר ריו דה ז'ניירו.

בילדותו, התמודד בורגייס עם אלימות מצד מספר ילדים בשכונה, ולכן התחיל בגיל 12 ללמוד את אמנות הלחימה קפוארה יחד עם עוד מספר חברים, כדי שיוכל להתגונן מפני הבריונים.

ככל שהזמן עבר השתפר בורגייס והפך למשתתף קבוע בשיעורי הקפוארה של מסטרה מטרינייה (Mestre Mentirinha), ולבסוף הפך לחבר קבוצת הקפוארה "מוזנזה" שהקים מסטרה פאולו (Mestre Paulão).

דה מנזס קיבל מהמורה שלו, מסטרה פאולו, את הכינוי "בורגייס" (Burgues) שפירושו בפורטוגזית "בורגני", כלומר, עשיר, משום שהיה משלם את שכר הלימוד כשלושה חודשים מראש.

לאחר פרישתו של מסטרה פאולו מהקפוארה, לטובת שירות צבאי בחייל הים של ברזיל, קיבל בורגייס על עצמו את ראשות הקבוצה. בורגייס העביר את מטה קבוצה לעיר קוריטיבה שבמדינת פרנה שבברזיל, והפך אותה לבינלאומית, עם סניפים ב-25 מדינות בעולם, ביניהן ישראל.

בורגייס הקים בשנות ה-90 את ה"פדרציה של הקפוארה", איגוד הקפוארה הגדול והבכיר ביותר בעולם, בראשו הוא עומד גם היום.

== קישורים חיצוניים ==
* [http://www.israel-capoeira.co.il/index.php/755-2/ אתר האינטרנט הרשמי של קבוצת "אסטילו דה ג'וגו מוזנזה" בישראל]
* [https://mestreburgues.com.br/mbm/ אתר האינטרנט הרשמי של מסטרה בורגייס]
* [https://www.muzenza.co.il/ אתר האינטרנט של קבוצת "מוזנזה" בישראל]
2020 04
קטגוריה:אמני לחימה ברזילאים
קטגוריה:מוזיקאים ברזילאים
קטגוריה:קפוארה
קטגוריה:ברזילאים שנולדו ב-1955
ויליאם פרנק

ויליאם בירל פרנק (באנגלית: William Birrell Franke; 15 באפריל 1894 – 30 ביוני 1979) היה איש עסקים ופקיד ממשל אמריקאי. הוא נודע בעיקר בשל שירותו כמזכיר הצי של ארצות הברית בין השנים 1959–1961 בממשלו של נשיא ארצות הברית דווייט אייזנהאואר.

==ראשית חייו==
ויליאם פרנק נולד בעיר טרוי שבמדינת ניו יורק לוויליאם ולהלנה (לבית בירל) פרנק. הוא התחנך בעיר הולדתו ולמד באוניברסיטת פייס, שם הוא סיים לימודי תואר במנהל עסקים בהתמחות בחשבונאות.
==קריירה עסקית==
הקריירה של פרנק כללה עיסוק בראיית חשבון וניהול בחברת Cluett, Peabody & Company בניו יורק, בחברת Naramore, Niles & Company ברוצ'סטר ובחברת Touche, Nivin & Company בניו יורק. בהמשך הוא היה שותף בכיר בחברת Franke, Hannon & Withey, משרד ראיית חשבון בניו יורק. הוא גם היה חבר בדירקטוריון של כמה חברות, כולל, יושב ראש מועצת המנהלים של חברת ג'ון סימונס בניוארק וחבר במועצת המנהלים ב-General Shale Products Corporation בג'ונסון סיטי ובחברת הרכבות קרוליינה, קלינצ'פילד ואוהיו. ב-1935 וב-1936 הוא משך תשומת לב ציבורית כאשר הוא השלים את דוחות הביקורת על אוניברסיטת המדינה של לואיזיאנה בעקבות רצח יואי לונג שחשף אי סדרים במסמכי האוניברסיטה ובחשבונותיה.

==בממשל הפדרלי==
בין השנים 1948–1951 היה פרנק חבר בצוות הביקורת האזרחי של צבא ארצות הברית. לאחר מכן ועד 1952 הוא היה עוזר מיוחד למזכיר ההגנה של ארצות הברית.

בין השנים 1954–1957 שימש פרנק כסגן מזכיר הצי לענייני כספים. לאחר מכן ועד 1959 הוא שימש כתת-מזכיר הצי. לאחר מכן ועד לתום נשיאותו של אייזנהאואר הוא כיהן כמזכיר הצי. בתקופת כהונתו זו הוא קידם את הפיתוח וההכנסה של טכנולוגיות חדשות לצי ארצות הברית, כולל השימוש בספינות מלחמה מונעות באנרגיה גרעינית.
==שנותיו האחרונות==
לאחר פרישתו התגורר פרנק בבית הקיץ של משפחתו בבנסון שבוורמונט. הוא החזיק משרד בעיר רטלנד הסמוכה, שם הוא עסק בייעוץ השקעות. הוא גם שימש כחבר במועצת המנהלים ובמועצה המייעצת של בנק האוורד.

ויליאם פרנק נפטר ברטלנד ב-30 ביוני 1979 מסיבוך של ניתוח בכיס המרה. הוא נטמן בבית הקברות פיירויו שבבנסון.

==קישורים חיצוניים==

* 
* [https://www.history.navy.mil/research/library/research-guides/modern-biographical-files-ndl/modern-bios-f/franke-william-birrell.html Naval History and Heritage Command (April 9, 2008). "Biography, William Birrell Franke". Modern Biographical Files. Washington, DC: Navy Department Library.]

קטגוריה:מזכירי הצי של ארצות הברית
קטגוריה:מקבלי מדליית החירות הנשיאותית
קטגוריה:בוגרי אוניברסיטת פייס
קטגוריה:אמריקאים שנולדו ב-1894
קטגוריה:אמריקאים שנפטרו ב-1979
Forever Your Girl

Forever Your Girl (בעברית: לנצח הבחורה שלך) הוא אלבום הבכורה של הזמרת פאולה עבדול אשר שוחרר ב-21 ביוני 1988 על ידי וירג'ין רקורדס. אלבום זה היווה את הפריצה של עבדול לשוק המוזיקה לאחר שלפניי כן שימשה ככוראוגרפית של אמנים כמו ג'ורג' מייקל, ג'נט ג'קסון, זי זי טופ וכו'... אלבום זה זכה להצלחה אדירה והפך באותה תקופה לאלבום הבכורה המצליח ביותר בכל הזמנים בין היתר בעקבות ההישג החסר תקדים שלו בו עבדול הצליחה להכניס למקום הראשון בארצות הברית 4 שירים מהאלבום. נכון להיום מכירות האלבום עומדות על 18 מיליון עותקים.

== רקע ==
ב-1987 החלה עבדול לחסוך כסף בשביל להקליט קלטות דמו. חברת וירג'ין רקורדס בראשו של ג'ף איירוף (אשר החתים גם את ג'נט ג'קסון בחברה אחרת) גילתה התעניינות בעבדול והחתימה אותם על חוזה אצלם. בגלל שעד כה התעסקה בעיקר בריקוד עבדול לא הייתה מספיק מיומנת בשירה ולשם כך היא עבדה עם מפתחי קולות ומפיקים מוזיקליים כדי לפתח את היכולות הווקאליות שלה. בריאיון ג'ף איירוף אמר כי עבדול התעקשה שהיא יכולה לשיר ואיירוף החליט לתת לה צ'אנס והבין שאם תוכל גם לשיר וגם לרקוד היא יכולה להיות כוכבת.

== הצלחה ==
עם שחרורו האלבום לא זכה להצלחה מיידית ולקח לו 64 שבועות עד שהגיע למקום הראשון בארצות הברית, הזמן הארוך ביותר שנדרש מאלבום בשביל להגיע למיקום זה. בסופו של דבר האלבום זכה להצלחה ענקית בארצות הברית כאשר מכר 7 מיליון עותקים במדינה ובכך היה זכאי ל-7 מעמדות פלטינה ובכל העולם זכה להצלחה ענקית עוד יותר כאשר מכר 11 מיליון עותקים נוספים. מתוך האלבום יצאו 6 סינגלים כאשר ארבע מתוכם הגיעו למקום הראשון בארצות הברית, ובכך הפך לבין האלבומים היחידים שהצליח להכניס הכי הרבה שירים מתוכו למקום הראשון במדינה ולאלבום הבכורה הנשי הראשון שהצליח להכניס הכי הרבה שירים מתוכו למקום הראשון במדינה. השיר "The Way That You Love Me" הצליח להגיע למקום ה-3 במדינה ובכך עבדול הפכה לאמן שהצליח להכניס הכי הרבה שירים מהחמישייה הפותחת לאלבום אחד.

בנוסף האלבום הצליח להגיע למקום ה-4 במצעד אלבומי ה-R&B האמריקאי ו-4 שירים מתוך האלבום כבשו את המקום הראשון במצעד שירי ה-R&B האמריקאי.

תחילה האלבום לא נחל הצלחה גדולה עד שיצא השיר "Straight Up" שהפך ללהיט ענק והביא את עבדול לפריצה באביב/קיץ 1989. לאחר מכן האלבום הגיע למקום הראשון בארצות הברית שם שהה במשך 10 שבועות לא רצופים. בחורף 1990 האלבום הגיע להישג חסר תקדים כאשר הצליח למכור 191 אלף עותקים ביום אחד בארצות הברית.

ב-1998 בילבורד הכריז כי אלבום זה הוא האלבום המצליח ביותר שיצא מוירג'ין רקורדס ו-5 שירים מתוכו דורגו ברשימת 20 השירים המצליחים ביותר שיצאו מחברה זו.

האלבום זיכה את עבדול ב-4 פרסי VMA, שני פרסי AMA, פרס גראמי ופרס בחירת הקהל.

== רשימת רצועות ==

== קישורים חיצוניים ==

==הערות שוליים==

קטגוריה:אלבומי בכורה מ-1988
קטגוריה:אלבומי פאולה עבדול
קטגוריה:אלבומים שהופקו על ידי אל.איי. ריד
קטגוריה:אלבומים שהופקו על ידי בייביפייס
קטגוריה:אלבומים שהגיעו למקום הראשון במצעד האלבומים האוסטרלי
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומים שהגיעו למקום הראשון במצעד הבילבורד 200
Shut Up and Dance: Mixes

Shut Up and Dance: Mixes (בעברית: תשתקו ותרקדו: מיקסים) הוא אלבום הרמיקסים הראשון של הזמרת-יוצרת האמריקאית פאולה עבדול אשר יצא לאור ב-8 במאי 1990, על ידי חברת התקליטים וירג'ין רקורדס.<ref></ref>

אלבום הרמיקסים הגיע למקום השביעי במצעד הבילבורד 200.<ref></ref>

== רקע ==
האלבום מכיל רמיקסים לכל הסינגלים מאלבום הבכורה של פאולה עבדול, רמיקס לשיר
"One or the Other", שהוא נלקח מתוך אלבום הבכורה שלה ומחרוזת של רמיקסים לכל ששת הסינגלים מאלבום הבכורה שלה.

מתוך האלבום יצאו שני סינגלים ושני קליפים, אחד למחרוזת הרמיקסים והשני לרמיקס לשיר "Straight Up".

== הצלחה ==
האלבום זכה להצלחה אדירה כאשר היגע למקום ה-7 בארצות הברית ואף הגיע למעמד פלטינה במדינה על מכירות של מיליון עותקים. הצלחתו החסרת תקדים הפכה אותו לאלבום הרמיקסים השני הנמכר ביותר לאותה תקופה ונכון להיום הוא אלבום הרמיקסים השלישי הנשי הנמכר ביותר בכל הזמנים והחמישי בדירוג של נשים וגברים כאחד.

בנוסף להצלחתו בארצות הברית הוא זכה להצלחה גם בבריטניה שם שוחרר מאוחר יותר במהדורה מחודשת עם רמיקסים נוספים.

== רשימת רצועות ==

== קישורים חיצוניים ==

==הערות שוליים==

קטגוריה:אלבומי רמיקס מ-1990
קטגוריה:אלבומי פאולה עבדול
קטגוריה:אלבומי רמיקס באנגלית
קטגוריה:אלבומי חברת וירג'ין רקורדס
Spellbound

Spellbound (בעברית: מאויש) הוא אלבומה השני של הזמרת פאולה עבדול אשר יצא ב-14 במאי 1991, על ידי חברת התקליטים וירג'ין רקורדס. מתוך האלבום יצאו חמישה סינגלים, כשהבולט מתוכם הוא השיר "The Promise of a New Day", אשר כבש את פסגת מצעד הבילבורד הוט 100.<ref></ref>

האלבום הגיע למקום הראשון במצעד הבילבורד 200.<ref name=":0"></ref>

== רקע והצלחה ==
בדומה לקודמו גם אלבום זה להצלחה גדולה כאשר כל הסינגלים שיצאו ממנו הצליחו להיכנס לעשרים העליונים בארצות הברית והאלבום עצמו מכר 3 מיליון עותקים בארצות הברית ובכך היה זכאי ל-3 מעמדות פלטינה.

בנוסף גם הגיע למקום הראשון בארצות הברית, והפך לאלבום האולפן השני שלה שהצליח לעשות זאת.<ref name=":0" />

== קידום ==
מתוך האלבום יצאו 5 סינגלים: "Rush Rush", "The Promise of a New Day", "Blowing Kisses in the Wind", "Vibeology" ו-"". הסינגל האחרון שהיה אמור לצאת מהאלבום הוא "U" ואף צולם לו וידאו קליפ שקטעים מתוכו נראו בסיבוב ההופעות שלה אך בסופו של דבר מסיבות לא ידועות יציאתו בוטלה.

האלבום זיכה את עבדול בפרס גראמי בקטגוריית "העטיפה הטובה ביותר".<ref></ref>

== רשימת רצועות ==

== קישורים חיצוניים ==

==הערות שוליים==

קטגוריה:אלבומי פאולה עבדול
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומי זהב באוסטרליה
קטגוריה:אלבומי חברת וירג'ין רקורדס
ואטנס

ואטנס (בגרמנית: Wattens) היא עיירת שוק של מחוז אינסברוק באוסטריה במדינת טירול. עיר זאת ידועה בעיקר כבית חברת זכוכית הקריסטל סברובסקי.

== גאוגרפיה ==
הכיכר הראשית עם כנסיית סנט לורנס
ואטנס ממוקמת בעמק אין התחתון בצפון טירול, כ-13 קילומטרים מזרחית לאינסברוק. האזור העירוני משתרע מן הגדה הדרומית של נהר אין אל עמק הצד ואטנטאל.

== היסטוריה ==
השם ואטנס הוזכר לראשונה כ"וואטאנס" (Vuattanes) בשטר משנת 930, כאשר האזור היה חלק מדוכסות הגזע הגרמנית בוואריה.<ref></ref> האזור הוחזק על ידי ספירת טירול מהמאה ה-12 ואילך ונרכש על ידי הבית האוסטרי של הבסבורג בשנת 1363.

בשנת 1559 הוקמה טחנת נייר בוואטנס, הראשונה במדינות אוסטריה. הכלכלה המקומית קדומה עוד יותר, כאשר בשנת 1895 דניאל סברובסקי (1862–1956), עובד זכוכית מייז'טין פוד בוקובו (Jiřetín pod Bukovou) שבבוהמיה, התיישב כאן כדי להתחיל בייצור תכשיטים קריסטליים. ואטנס קיבלה זכויות שוק בשנת 1895.

== כלכלה ==
רחבת מים ענקית בכניסה ל"סברובסקי קריסטלוולטן"
חברת סברובסקי היא מקור הכלכלה העיקרי של ואטנס. בשנת 1995 חגגה את יובל המאה שלה עם הקמת מוזיאון "סברובסקי קריסטלוולטן". אנדרה הלר עיצב כמה ארונות סקרנות שעוצבו על פי החדרים ההיסטוריים של טירת אמבראס. המוזיאון מציג את ההיסטוריה של ייצור הקריסטלים, חייו של דניאל סברובסקי ואוסף גדול של קריסטלים הכולל יצירות של אמנים בולטים כגון בריאן אינו וניקי דה סן פאל. זהו אחד היעדים התיירותיים העיקריים באוסטריה, והוא מושך אליו מבקרים מכל העולם.

== קישורים חיצוניים ==

* 

== הערות שוליים ==

קטגוריה:אוסטריה: ערים
נצח מסובי

נצח מסובי (נולד ב-9 ביוני 1967) הוא כדורגלן עבר ישראלי. ששיחק בעמדת החלוץ.

==קריירה==
נצח מסובי גדל במושבה קריית עקרון. התייתם מאמו בגיל 6, ולמד בכפר הנוער בן שמן. הוא שיחק בקבוצת הנוער והבוגרים של הפועל חבל-מודיעין מליגה ג'. בעונת 1985–1986 הצטרף להפועל ראשון לציון מליגה א' דרום, איתה סיים במקום השני, והפסיד את העלייה לליגה הארצית במשחקי המבחן מול בית"ר נהריה מהמחוז הצפוני.

בעונת 1988–1989 העפיל מסובי עם ראשון לציון לליגה הארצית מהמקום הראשון, כשהוא מבקיע 8 שערים. בעונה שלאחר מכן ירד ביחד עם ראשון לציון בחזרה לליגה א' מהמקום ה-15.

בתחילת עונת 1990–1991 התאמן מסובי עם קבוצת הפועל מרמורק מליגה א', שקיימה משחק אימון מול הפועל ירושלים. המאמן שייע פייגנבוים התרשם ממסובי, וצירף אותו לקבוצת הפועל ירושלים בליגה הלאומית, למורת רוחם של הנהלת מרמורק. כבר בהופעת הבכורה במשחק גביע הטוטו מול מכבי תל אביב הבקיע מסובי שער במספרת. מסובי שיחק בהפועל ירושלים שתי עונות. בעונה הראשונה סיימה קבוצתו במקום ה-10, לאחר שמסובי הבקיע את שער הניצחון (1-0) בדרבי הירושמי, שהיה האחרון באצטדיון ימק"א. בית"ר ירושלים ירדה לליגה הארצית בתום העונה, והפועל נשארה בליגה הלאומית. בעונה השנייה בה שיחק בהפועל ירושלים עונת (1991–1992), ירדה הקבוצה לליגה הארצית מהמקום האחרון.

בעונת 1992–1993 הצטרף מסובי לאלופה מכבי תל אביב למשך עונה אחת, בה סיימה במקום השני, זכתה הקבוצה בגביע הטוטו, והפסידה בגמר בגיע המדינה.

בעונת 1993–1994 חתם באלופה בית"ר ירושלים, ובחודש נובמבר הושאל להפועל חיפה עד לסיום העונה. בה סיים עם 10 שערים והקבוצה שרדה בליגה הבכירה ברגע האחרון בזכות ניצחונות בשני משחקי מבחן מול שמשון תל אביב, מסובי הבקיע צמד במשחק ההישארות. 

בעונת 1994–1995 הצטרף מסובי לבני יהודה תל אביב, וסיים את העונה במקום העשירי עם 10 שערים (13 בכל המסגרות). בעונה שלאחר מכן השתתף מסובי ב-6 משחקים בליגה (3 שערים בגביע הטוטו) ועבר למכבי עירוני אשדוד מהליגה הארצית עד לסוף העונה. מסובי פתח את עונת 1996–1997 עם סקציה נס ציונה עם שער אחד. במחזור ה-9 חזר לעירוני אשדוד שהתמודדה בצמרת על העלייה, אך נפצע במשחק העונה במחזור ה-14 מול הפועל אשקלון, שבר את רגלו ונעדר מהמגרשים למשך זמן רב.

כשחזר מהפציעה המשיך מסובי בליגות הנמוכות. בין היתר בקבוצות הפועל מבשרת ציון, בית"ר מעלה אדומים ועירוני בית שמש. בכל הקריירה שלו היה מבצע מסובי באופן קבוע סלטה מיד לאחר שהיה מבקיע שער.

==קישורים חיצוניים==

* [https://www.maccabipedia.co.il/נצח_מסובי נצח מסובי], באתר "מכביפדיה"
* [http://wiki.byfans.co.il/wiki/נצח_מסובי נצח מסובי], באתר "מוזיאון בני יהודה"
* [https://www.youtube.com/watch?v=tLgpNelcDek מסובי מנצח את הדרבי הירושלמי], באתר youtube
* [http://jpress.org.il/Olive/APA/NLI_heb/SharedView.Article.aspx?href=MAR%2F1990%2F11%2F20&id=Ar02701&sk=0861AA46 פוטנציאל הולך ומתגשם], בעיתון מעריב 20 בנובמבר 1990
* [http://jpress.org.il/Olive/APA/NLI_heb/SharedView.Article.aspx?href=MAR%2F1990%2F12%2F07&id=Ar11001&sk=83EF7974 הנסיך החדש, מסובי], בעיתון מעריב 7 בדצמבר 1990

==הערות שוליים==

קטגוריה:כדורגלנים ישראלים
קטגוריה:חלוצי כדורגל ישראלים
קטגוריה:קריית עקרון: אישים
קטגוריה:כדורגלני הפועל ראשון לציון
קטגוריה:כדורגלני הפועל ירושלים
קטגוריה:כדורגלני מכבי תל אביב
קטגוריה:כדורגלני בית"ר ירושלים
קטגוריה:כדורגלני הפועל חיפה
קטגוריה:כדורגלני בני יהודה תל אביב
קטגוריה:כדורגלני מכבי עירוני אשדוד
קטגוריה:כדורגלני סקציה נס ציונה
קטגוריה:בוגרי כפר הנוער בן שמן
קטגוריה:ישראלים שנולדו ב-1967
הלילה השנים עשר (סרט, 1910)

הלילה השנים עשר (באנגלית: Twelfth Night) הוא סרט אילם קצר משנת 1910 שביימו יוג'ין מולין וצ'ארלס קנט. הסרט מבוסס על המחזה "הלילה השנים עשר" מאת ויליאם שייקספיר. את הסרט הפיקה והפיצה חברת Vitagraph Company of America.

==צוות השחקנים==
* ג'וליה סוויין גורדון – אוליביה
* צ'ארלס קנט – מלווליו
* פלורנס טרנר – ויולה
* אדית סטורי – סבסטיאן
* טפט ג'ונסון – אורסינו
* מרין סאיס – מריה
* ויליאם ג'. האמפרי – סר טובי בלץ'
* ג'יימס יאנג – סר אנדרו אגיצ'יק

==שימור==
עותקים של הסרט נמצאים בארכיון הלאומי של מכון הסרטים הבריטי ובספריית הקונגרס.

==קישורים חיצוניים==

==הערות שוליים==

קטגוריה:סרטים המבוססים על הלילה השנים עשר
קטגוריה:סרטי 1910
קטגוריה:סרטי שחור-לבן אמריקאיים
קטגוריה:סרטים אילמים
CCC (אופניים)

רכב הקבוצה במהלך [[ג'ירו ד'איטליה 2019]]
קבוצת CCC (בפולנית: CCC Pro Team; מבוטא צה.צה.צה) היא לשעבר קבוצת אופני כביש פולנית ומקצוענית בדרג ה-UCI World Tour. הקבוצה ניצחה עם קאדל אוונס את טור דה פראנס 2011 ונסגרה לאחר 14 עונות, כשרישיון הוורלד טור שלה נקנה על ידי אינטרמארשה–ואנטי–גובר מאטריו הצרפתית.

== היסטוריה ==
הקבוצה נוסדה בשנת 2007 על ידי אנדי ריס, איש עסקים משווייץ.

היא החלה את דרכה בתור קבוצת קונטיננטל אמריקאית ולא צברה הישגים בכירים. ב-2008 הקבוצה עלתה לדרג הפרו קונטיננטל. ב-2010 צירפה לשורותיה את קאדל אוונס, שניצח עבורה את לה פלש ואלון וקטע בג'ירו ד'איטליה. באותה שנה הקבוצה גם התחרתה לראשונה בטור דה פראנס. ב-2011 הקבוצה עלתה לדרג הוורלד טור, הגבוה ביותר לקבוצות והוזמנה אוטומטית לכל המרוצים הבכירים, הקבוצה גם התחזקה ברוכבים נוספים כגון גרג ואן אוורמאט. באותה שנה הקבוצה רשמה את אחד מההישגים הגדולים בתולודותיה, כאשר קאדל אוונס ניצח במדיה את הטור דה פראנס.

ב-2012 הקבוצה המשיכה להתחזק, כשהחתימה את אלוף העולם ב-2010 תור הוסהובד ואת פיליפ ז'ילבר, שזכה באליפות העולם ב-2012. באותה השנה הקבוצה ניצחה שני קטעים בג'ירו ד'איטליה עם טיילור פיני ומרקו פינוטי, ושלושה קטעים בוואלטה אספנייה עם פיליפ ז'ילבר וסטיב קמינגס.

ב-2014, הקבוצה זכתה במדליית זהב בנגד השעון לקבוצות. בנוסף לכך, ניצחה במרוץ אמסטל גולד עם פיליפ ז'ילבר. שנה לאחר מכן, הקבוצה שמרה על תוארה כאלופי העולם בנגד השעון לקבוצות.

ב-2017, הקבוצה רשמה את אחת מעונות הקלאסיקות המוצלחות בתולדותיה בזכות גרג ואן אוורמאט, שניצח את אומלופ הט ניוסבלד (ניצח את המרוץ גם ב-2016), E3 הרלבקה, גנט–וייפלחם ולבסוף גם מונומנט פריז–רובה.

באפריל 2018, מת הבעלים של הקבוצה, אנדי ריס. בעקבות כך, עתידה של הקבוצה היה לא ברור והיה חשש לסגירתה. אך ביולי 2018, הקבוצה הודיעה שקמעונאית הנעליים הפולנית, "CCC", תהפוך לספונסר הראשי של הקבוצה ובכך הקבוצה ניצלה. לפני המהלך, ל"CCC" הייתה קבוצה פולנית בדרג הפרו קונטיננטל, אחרי המהלך הפכה לקבוצת הפיתוח של הקבוצה הראשית.

== סגל הקבוצה האחרון ==

== קישורים חיצוניים ==

* 

== הערות שוליים ==

קטגוריה:קבוצות אופניים
קטגוריה:פולין: מועדוני ספורט
נער תימני

"נער תימני" הוא הדפס, שיצר שמואל בן-דוד ומציג דמות של נער תימני.
==תיאור==
ההדפס "נער תימני" נוצר בין השנים 1910-1909 בקירוב בסדנת הדפס האבן של בצלאל, בית מדרש לאמנות ולמלאכות-אמנות, שנוהלה בידי אברהם גרשוביץ-גרשוני. הוא אחד מן ההדפסים הצבעוניים המוקדמים שנעשו במחלקה.

העבודה מתארת נער תימני המביט אל עבר בניני בית-הספר המרוחקים, המוקפים בחומת אבן. הנער מתואר מאחור, ראשו בפרופיל והוא חובש כיפה סרוגה ולובש בגד פסים. בידו הוא אוחד נרתיק למגילת אסתר. נרתיקים מסוג זה נוצרו ב"בצלאל" בטכניקה של פלגרין, וייתכן כי הוא בא לאפיין את הדמות כתלמיד הבא אל בית-הספר. סביב התיאור יצר בן-דוד מסגרת דקורטיבית המכילה תשלובת של המילים "בצלאל" ו-"ירושלים" ובפינותיה דימוי של המנורה.

תיאור של יהודים-תימנים היה נושא פופולרי בעבודות בצלאל, שנפשו כבעלי "אותנטיות", בכל הקשור לתיאורי דמויות תנ"כיות. באותה תקופה אף הוקמה "מושבת בצלאל" שבה ייושבו צורפים תימנים בבן שמן.

אחד מעותקי ההדפס נמצא באוסף מוזיאון ישראל. הוא הוצג בתערוכה "בצלאל של שץ" במוזיאון בשנת 1982.
==הערות שוליים==

קטגוריה:הדפס ישראלי
קטגוריה:הדפסי אבן
קטגוריה:יהדות תימן: פולקלור
קטגוריה:בצלאל, בית מדרש לאמנות ולמלאכות-אמנות
קטגוריה:מוזיאון ישראל: הדפסים
הלילה השנים עשר (סרט, 1966)

הלילה השנים עשר (באנגלית: Twelfth Night) הוא סרט טלוויזיה אוסטרלי משנת 1966, עיבוד למחזה באותו שם מאת ויליאם שייקספיר. את הסרט ביים קן האנאם, ומככבים בו רוג'ר קלימפסון והלן מורס.

הסרט שודר כחלק מתוכנית הטלוויזיה "תיאטרון של יום רביעי".

==צוות השחקנים==
* ג'ודית פישר – ויולה
* מארק מקמנוס – סבסטיאן
* הלן מורס – אוליביה
* רוג'ר קלימפסון – אורסינו
* לולה ברוקס – מריה
* ג'ון גרג – סר טובי בלץ'
* אלכסנדר היי – פסטה
* דונלד מקדונלד – מלווליו

==ביקורת==
העיתון The Bulletin כינה את הסרט "מלא חיים" עם "סטנדרט גבוה של משחק, סגנון ואינטליגנציה".

==קישורים חיצוניים==

==הערות שוליים==

קטגוריה:סרטים המבוססים על הלילה השנים עשר
קטגוריה:סרטי 1966
קטגוריה:סרטים אוסטרליים
מקסים נדסקאו

מקסים יורייביץ' נדסקאו (בבלארוסית: Максім Юр’евіч Недасекаў; נולד ב-21 בינואר 1998) הוא אתלט בלארוסי, זוכה מדליית ארד אולימפית (טוקיו 2020), סגן אלוף אירופה (ברלין 2018) ואלוף אירופה עד גיל 23 (יבלה 2019) בקפיצה לגובה.

== קריירה ==
נדסקאו נולד וגדל בויטבסק.

===2016===
באליפות העולם עד גיל 20, שנערכה בבידגושץ', פולין ב-22 ביולי 2016 סיים נדסקאו במקום שמיני לאחר שקפץ לתוצאה של 2.18 מטר.

===2017===
====אלוף אירופה עד גיל 20====
באליפות אירופה (עד גיל 20) שנערכה בגרוסטו, איטליה בשנת 2017 הוא זכה במדליית זהב לאחר שקפץ לגובה של 2.33 מטר, לפני דימיטרו ניקיטין מאוקראינה (2.28 מטר) וטום גייל מבריטניה (2.28 מטר).

===2018===
באליפות העולם באולם, שנערכה בברמינגהאם, בריטניה 2018 הוא סיים במקום שישי לאחר שקפץ לגובה של 2.20 מטר.
====סגן אלוף אירופה====
באליפות אירופה, שנערכה בברלין, גרמניה ב-11 באוגוסט 2018 זכה נדסקאו במדליית כסף לבקפיצה לגובה בתוצאה של 2.33 מטר, אחרי מתאוס פריבקו מגרמניה (2.35 מטר) ולפני איליה איוואניוק מרוסיה (2.31 מטר).
====אלוף אירופה עד גיל 23====
באליפות אירופה (עד גיל 23) 20, שנערכה בייבלה, שוודיה ב-14 ביולי 2018 הוא זכה במדליית זהב לאחר שקפץ לתוצאה של 2.29 מטר, לפני טום גייל (2.27 מטר) ונורברט קובילסקי מפולין (2.23 מטר).

===2019===
באליפות העולם שנערכה בדוחה, ב-4 באוקטובר 2019 הוא סיים במקום רביעי בקפיצה לגובה בתוצאה של 2.33 מטר, אחרי מועתז עיסא בראשים מקטר (2.37 מטר), מיכאיל אקימנקו מרוסיה (2.35 מטר) ואיליה איוואניוק (2.35 מטר).
====אלוף המשחקים האירופיים====
במשחקים האירופיים שהתקיימו במינסק, בלארוס ב-2019, הוא זכה במדליית זהב בקפיצה לגובה בשיא אישי חדש של 2.35 מטר.

== שיאים אישיים ==
===אצטדיון===
* קפיצה לגובה: 2.37 מטר (2021)
===אולם===
* קפיצה לגובה: 2.37 מטר (2021)
== קישורים חיצוניים ==

קטגוריה:קופצים לגובה
קטגוריה:ספורטאים בלארוסים
קטגוריה:בלארוסים שנולדו ב-1998
קטגוריה:קופצים לגובה באולימפיאדת טוקיו (2020)
חיל האוויר הלבן

חיל האוויר הלבן (Белая авиация) היו כוחות האוויר של הצבא הרוסי של התנועה הלבנה בשנים 1918—1922. 

החיל הגן על המרחב האווירי של המדינה הרוסית במלחמת האזרחים בשנים 1918-1922 וכללו טייסות, אוגדות, יחידות אוויריות וצוידו במטוסים שהוטסו על ידי קציני חיל האוויר הרוסי הקיסרי, עד להבסתם בידי חיל האוויר האדום ופירוק החיל בשנת 1922, עם הקמת ברית המועצות. 

== ראו גם ==
*הצי הלבן

== הערות שוליים ==

קטגוריה:מלחמת האזרחים ברוסיה
קטגוריה:חיל האוויר הרוסי
קטגוריה:חילות אוויר לשעבר
אזבוקה (ארגון חשאי)

"אזבוקה" הוא השם המקובל לארגון הביון החשאי של התנועה הלבנה, שבסיסו היה בדרום רוסיה. פעל כגוף מודיעין במפקדה של הכוחות המזוינים בדרום רוסיה. היה קיים מסוף 1917, למרות שהוא הוקם רשמית רק במרץ 1918, עד דצמבר 1919, בעוד שפעילותן של מחלקות מסוימות נמשכה עד תחילת 1920. מאז מרץ 1918 עמד בראשה דמות ציבורית ופוליטית בולטת של האימפריה הרוסית ואסילי שולגין .

== הקמה ==
הארגון החשאי הוקם בקייב כדי לגייס קצינים לצבא המתנדבים ולשרת את צורכי העלאת המודעות של המרכז הלאומי הרוסי<ref name="elena"></ref> כסוכנות פרטית של ואסילי שולגין<ref>[http://lib.ru/HISTORY/FELSHTINSKY/krasnyjterror1.txt Красный террор в годы Гражданской войны]: По материалам Особой следственной комиссии по расследованию злодеяний большевиков. Под ред. докторов исторических наук Ю. Г. Фельштинского и Г. И. Чернявского / London, 1992.
</ref>.

בנובמבר 1917 שולגין הגיע לנובוצ'רקסק כשהגנרל מיכאיל אלכסייב מבקש משולגין לחזור לקייב ולגייס קצינים כדי לגבש גוף מודיעיני איכותי.

== יעדים ==
בעת היווצרותו, המשימות העיקריות של הארגון היו גיוס קצינים לצבא המתנדבים וניהול המודיעין הפוליטי . בקיץ 1918 הצהירו יעדי הארגון על מודיעין, מאבק נגד הבולשביזם והבדלנות האוקראינית, נאמנות לבעלות ברית, מחויבות למלוכה והדברת סנטימנטים פוליטיים של חיילים, קצינים והאוכלוסייה.

שולגין הגדיר כך את משימות הארגון בעת הקמתו:
# נגד הבולשביקים.
# נגד הגרמנים במלחמה.
# נגד אוקראינים.
# למען צבא המתנדבים.

מטרות הארגון היו איסוף מודיעין וניתוחו: איסוף מידע על מצבה הפנימי והחיצוני של רוסיה (משני הצדדים בחזית); הבהרת רגשותיהם הפוליטיים של חיילים וקצינים; ניתוח מידע זה ומתן דו"חות אנליטיים למטה המפקד הראשי של כוחות הצבא הלבן.

== טכניקות איסוף מודיעין ==
שולגין לא היה קצין מודיעין מקצועי והוא היה צריך למצוא דרכים להעברת מידע. לטענת שולגין, הדרך האמינה ביותר להעברת הודעות מעבר לקו החסית הייתה גיליונות נייר שנחתכו לרצועות צרות, עם הטקסט המודפס עליהם, שהוכנסו לסיגריה מוגמרת. כרטיסייה זו הייתה בלתי נראית לחלוטין. בצרור סיגריות כאלה היו צריכות להיות מסומנות בסימנים שבקושי מורגשים כדי להבדילן מסיגריות רגילות. בתהליך שופרה השיטה - יריעות טקסט צולמו על סרט. הסרט נחתך לחתיכות והוכנס לסיגריות. שולגין נזכר שלא הכיר מקרה אחד כאשר השליח נחשף בגלל סיגריות כאלה .

לשם אמינות, אותה הודעה הופקדה למסירה למספר בלדרים, מה שהגדיל את הסיכון ל"זליגת מידע", אך שולגין נאלץ להשלים עם זה, שכן לעיתים קרובות מתו שליחים בדרך - למשל, משישה בלדרים שנשלחו מהמטה לקייב רק אחד הגיע ליעדו .

עבודת הארגון התחלקה למקומית וכללית. כתוצאה מכך, הארגון שנוצר כלל רשת סוכנים שנבנתה בקפידה והעבירה מידע משטח גדול של האימפריה הרוסית לשעבר. סניפי הארגון חולקו לנקודות משלוש קטגוריות: נקודות המידע של הקטגוריה הראשונה כללו את מוסקבה וקייב; קטגוריה שנייה - חרקוב, וורונז' וסרטוב; קטגוריה שלישית - אודסה, קישינאו, לבוב, ורשה, וילנה (נתונים לשנים 1917-1918).<ref name="elena"></ref>
*

== לקריאה נוספת ==
* Азбука: [В 2 т.] / Василий Витальевич Шульгин, Никита Алексеевич Брыгин. — Одесса: Оптимум, 2000. — 355 с., 6 л. ил. // А-з-б-у-к-а [серия Общества «Одесский мемориал». Вып. IX]. Т. 1,2. Одесса, 2000.
* ה. ק. קריזאנובסקאיה. [http://dr-asp.chat.ru/azbuka.htm אזבוקה]
==הערות שוליים==

קטגוריה:קהילת המודיעין הרוסית
תחיית המתים (אלבום)

תחיית המתים הוא אלבום הבכורה של הרכב ההיפ הופ הישראלי פרודוקס. האלבום יצא לאור ב-2010, על ידי חברת התקליטים מאד מאן.<ref></ref>

== רקע והפקה ==
האלבום הופק במלואו על ידי שקל. ברוב שירי האלבום, מסומפלים שירי מוזיקת פופ פרסית, בשילוב אלמנטים של הארדקור היפ הופ.

בפברואר 2020, לכבוד עשור לאלבום, הכריז רביד פלוטניק על יציאת האלבום ברשתות הזרמת המדיה הדיגיטליות.<ref>מתן שרון, </ref><ref></ref>

== ביקורת ==
האלבום זכה לשבחים רבים. ביניהם מבקר וסוקר המוזיקה מתן שרון, לכבוד עשור ליציאת האלבום, סקר את האלבום בחיוב תוך שתיאר אותו כ-"רגע מכונן בהיפ הופ הישראלי".

== רשימת רצועות ==

== הערות שוליים ==

קטגוריה:אלבומי רביד פלוטניק
קטגוריה:אלבומי שקל
קטגוריה:אלבומים בעברית
נשיקה אחת ממך

"נשיקה אחת ממך" הוא סינגל שהוקלט על ידי הזמר הישראלי אייל גולן. השיר יצא לאור ב-17 בינואר 2010, כסינגל השלישי מתוך האלבום "דרך לחיים", על ידי חברת התקליטים ליאם הפקות.

עם יציאתו הרשמית כסינגל בפברואר נכנס השיר אל המקום הראשון במצעדים השבועיים של רשת ג' ומדיה פורסט.

== רקע וכתיבה ==
השיר נכתב והולחן על ידי שלומי חן, עובד והופק על ידי תמיר צור.

יוסי חרסונסקי סקר את השיר בחיוב תוך שהעניק לו ציון של שלושה כוכבי זהב מתוך חמישה בסך הכל.

== הצלחה ==
השיר זכה להצלחה רבה בישראל, כאשר הצליח לכבוש את פסגת המצעד של מדיה פורסט פעמיים ברצף ולהגיע למקום הראשון בהשמעות ברדיו ובמצעד של רשת ג'.

נכון ל-3 באוגוסט 2024, עומד מונה הצפיות של האודיו ביוטיוב על למעלה מ-6 מיליון.

== מיקומי שיא ==

== קישורים חיצוניים ==

* [https://www.nli.org.il/he/items/NNL_MUSIC_AL990036896990205171/NLI לדף השיר] באתר הספרייה הלאומית

== הערות שוליים ==

קטגוריה:שירי 2010
קטגוריה:סינגלים מ-2010
קטגוריה:שירי איל גולן
קטגוריה:שירים בעברית
קטגוריה:שירים על נשיקות
קטגוריה:סינגלים שהגיעו למקום הראשון במצעד העברי של מדיה פורסט
Look What I Found

Look What I Found (בעברית: תראה מה מצאתי) הוא שיר שהוקלט על ידי הזמרת-יוצרת האמריקאית ליידי גאגא, מתוך הפסקול הראשון שלה, A Star Is Born.<ref name=":0"></ref><ref name=":1"></ref> השיר יצא לאור ב-5 באוקטובר 2018, על ידי חברת התקליטים אינטרסקופ רקורדס, ביחד עם שאר שירי הפסקול.<ref name=":0" /><ref name=":1" />

עם יציאתו נכנס השיר אל המקום התשיעי במצעד השירים שבסלובקיה.

== רקע וכתיבה ==
השיר נכתב על ידי ליידי גאגא, מארק נילן ג'וניור, ניק מונסון, די ג'יי וייט שאדו, לוקאס נלסון ואהרון רייטייר והופק על ידי גאגא, נילן ג'וניור, מונסון ודי ג'יי וייט שאדו, תוך שהוא הוקלט באולפני וודרו וילסון שבלוס אנג'לס, קליפורניה ובדה וילאג' ווסט שבלוס אנג'לס, קליפורניה גם כן.<ref name=":0" />

בסמוך לצאתו עלה השיר לרשת הזרמת המדיה ספוטיפיי, תוך שהצליח לצבור שם למעלה מ-95 מיליון השמעות.<ref></ref>

== וידאו קליפ ==
הווידאו קליפ שיצא עבור השיר פורסם בערוץ ה-Vevo של ליידי גאגא ב-8 באוקטובר 2018.<ref name=":2"></ref> בתחילת הקליפ, ניתן לראות את גאגא ואת בראדלי קופר יושבים במסעדה.<ref name=":2" /> לאורכו של הקליפ, ניתן לראות קטעים הלקוחים מתוך הסרט "כוכב נולד", בו הוא נכלל.<ref name=":2" />

נכון לאפריל 2020, מונה הצפיות של הקליפ עומד על למעלה מ-60 מיליון צפיות.<ref name=":2" />

== מיקומי שיא ==

== קישורים חיצוניים ==

== הערות שוליים ==

קטגוריה:שירי ליידי גאגא
קטגוריה:שירים באנגלית
קטגוריה:שירים שנכתבו על ידי ליידי גאגא
קטגוריה:שירים שהופקו על ידי ליידי גאגא
קטגוריה:שירים מסרטי קולנוע
מייק טניסן

מייק טניסן (בהולנדית: Mike Teunissen; נולד ב-25 באוגוסט 1992) הוא רוכב אופני כביש הולנדי בקבוצת אינטרמארשה-וונטי.

== ביוגרפיה ==
טיוניסן נולד ב-25 באוגוסט 1992 ביסילטיין.

טיוניסן תחילה היה רוכב סייקלו–קרוס, והיה אלוף העולם עד גיל 23 ב-2013 וזכה במדליית כסף באותו המקצה ב-2011.

=== לוטו אנ.אל יומבו (2015–2016) ===
טיוניסן הפך למקצוען בשנת 2015, עם הצטרפותו לקבוצת לוטו אנ.אל יומבו. באותה שנה הוא ערך את הופעת הבכורה שלו בגרנד טור, כאשר נבחר לוואלטה אספנייה.

ב-2016, סיים תשיעי בדווארס דור פלנדרן.

=== סאנווב (2017–2018) ===
טיוניסן עבר לסאנווב הגרמנית בשנת 2017. באותה שנה ערך את הופעת הבכורה שלו בטור דה פראנס והיה פועל של מייקל מת'יוס, ועזר לו לנצח את קטגוריית הנקודות ושני קטעים במרוץ. טיוניסן סיים תשיעי בפריז–טור בהמשך 2017.

ב-2018, טיוניסן סיים שני בדווארס דור פלנדרן, 2 שניות אחרי איב למפרט המנצח. הוא סיים במקום ה-11 במונומנט פריז - רובה וחמישי באליפות הולנד. הוא השתתף שוב בוואלטה אספנייה.

=== יומבו–ויסמה (2019–2022) ===
טיוניסן חזר ליומבו–ויסמה ב-2019. הוא שיפר את המיקום שלו בפריז - רובה, כאשר הגיע במקום השביעי במרוץ. לאחר פריז - רובה השתתף טיוניסן במרוץ ארבעת הימים של דנקרק וניצח את שני הקטעים האחרונים במרוץ, בעקבות כך ניצח את המרוץ כולו ואת קטגוריית הנקודות בו. טיוניסן גם ניצח את טור ZLM ולאחר מכן נבחר בפעם השנייה לטור דה פראנס, בקטע הראשון, הוא היה אמור לשמש כ"ליד אאוט" של דילן חרונבייחן, אבל האחרון התרסק בקילומטרים האחרונים. מה שגרם לטיוניסן להפוך להיות הספרינטר המוביל בקטע של יומבו–ויסמה, בספרינט הסיום גבר טיוניסן על פטר סאגאן וקיילב יואן וניצח את הקטע, בעקבות כך לבש את החולצה הצהובה בקטע למחרת, שהיה נגד השעון הקבוצתי. גם בקטע הזה יומבו–ויסמה ניצחו, וטיוניסן שמר על ההובלה שלו. אך בקטע השלישי התפרק וסיים במקום ה-80, 4:54 אחרי מנצח הקטע ז'וליאן אלאפיליפ. בהמשך הטור סייע לחרונבייחן לנצח את הקטע השביעי. בהמשך העונה, הספיק טיוניסן לסיים שישי בבינקבנק טור וחמישי בקלאסיקת יורו - אייס.

== קישורים חיצוניים ==

* 

== הערות שוליים ==

קטגוריה:מנצחי קטעים בטור דה פראנס
קטגוריה:רוכבי אופניים הולנדים
קטגוריה:הולנדים שנולדו ב-1992
Is That Alright?

(בעברית: האם זה בסדר?) הוא שיר שהוקלט על ידי הזמרת-יוצרת האמריקאית ליידי גאגא, מתוך הפסקול הראשון שלה, A Star Is Born.<ref name=":0"></ref><ref name=":1"></ref> השיר יצא לאור ב-5 באוקטובר 2018, על ידי חברת התקליטים אינטרסקופ רקורדס, ביחד עם שאר שירי הפסקול.<ref name=":0" /><ref name=":1" />

עם יציאתו נכנס השיר אל המקום העשירי במצעד השירים שבשוודיה.

== רקע וכתיבה ==
השיר נכתב על ידי ליידי גאגא, מארק נילן ג'וניור, ניק מונסון, די ג'יי ווייט שאדו ואהרון רייטייר והופק על ידי גאגא, נילן ג'וניור, מונסון ודי ג'יי ווייט שאדו, בדומה לשיר "Look What I Found".<ref name=":0" /> בנוסף לכך, השיר מבוצע במפתח G-dur עם קצב מתון של 105 פעימות לדקה.<ref></ref>

בסמוך לצאתו עלה השיר לרשת הזרמת המדיה ספוטיפיי, תוך שהצליח לצבור שם למעלה מ-75 מיליון השמעות.<ref></ref>

== וידאו קליפ ==
האודיו הרשמי שיצא עבור השיר פורסם בערוץ ה-Vevo של ליידי גאגא ב-5 באוקטובר 2018. באודיו ניתן לראות את עטיפת הפסקול, A Star Is Born. האודיו זכה להצלחה רבה כאשר צבר למעלה מ-37 מיליון צפיות. קליפ המילים של השיר צבר למעלה מ-35 מיליון צפיות.

ב-29 במרץ 2019, עלה ליוטיוב סרטון בו מוצגים קטעים מתוך הסרט "כוכב נולד", בו מופיע השיר. הסרטון צבר למעלה מ-11 מיליון צפיות.

== מיקומי שיא ==

== קישורים חיצוניים ==

== הערות שוליים ==

קטגוריה:שירי ליידי גאגא
קטגוריה:שירים באנגלית
קטגוריה:שירים שנכתבו על ידי ליידי גאגא
קטגוריה:שירים שהופקו על ידי ליידי גאגא
קטגוריה:שירים מסרטי קולנוע
קטגוריה:שירים שנכתבו על ידי ניק מונסון
Why Did You Do That?

(בעברית: למה עשית את זה?) הוא שיר שהוקלט על ידי הזמרת-יוצרת האמריקאית ליידי גאגא, מתוך הפסקול הראשון שלה, A Star Is Born.<ref name=":0"></ref><ref name=":1"></ref> השיר יצא לאור ב-5 באוקטובר 2018, על ידי חברת התקליטים אינטרסקופ רקורדס, ביחד עם שאר שירי הפסקול.<ref name=":0" /><ref name=":1" />

עם יציאתו נכנס השיר אל המקום ה-17 במצעד השירים שבסלובקיה.<ref></ref>

== רקע וכתיבה ==
השיר נכתב על ידי ליידי גאגא, דיאן וורן, מארק נילן ג'וניור, ניק מונסון ודי ג'יי ווייט שאדו והופק על ידי גאגא, נילן ג'וניור, מונסון ודי ג'יי ווייט שאדו.<ref name=":0" /> בריטני ספנוס מרולינג סטון טענה כי "כאשר ביצעה גאגא את השיר בסרט ("כוכב נולד") הייתה זו צריכה להיות הנפילה שלה, בעקבות היותו של השיר שיר מסוגת הפופ".<ref></ref>

בסמוך לצאתו עלה השיר לרשת הזרמת המדיה ספוטיפיי, תוך שהצליח לצבור שם למעלה מ-45 מיליון השמעות.<ref></ref>

== וידאו קליפ ==
האודיו הרשמי שיצא עבור השיר פורסם בערוץ ה-Vevo של ליידי גאגא ב-4 באוקטובר 2018, יום לפני צאתו עם שאר שירי הפסקול.<ref name=":2"></ref> באודיו ניתן לראות את עטיפת הפסקול, A Star Is Born.<ref name=":2" /> האודיו זכה להצלחה רבה כאשר צבר למעלה מ-7.7 מיליון צפיות.<ref name=":2" />

ב-25 בינואר 2019, עלה ליוטיוב סרטון בו מוצגים קטעים מתוך הסרט "כוכב נולד", בו מופיע השיר.<ref name=":3"></ref> הסרטון צבר למעלה מ-2.2 מיליון צפיות.<ref name=":3" />

== מיקומי שיא ==

== קישורים חיצוניים ==

== הערות שוליים ==

קטגוריה:שירי ליידי גאגא
קטגוריה:שירים באנגלית
קטגוריה:שירים שנכתבו על ידי דיאן וורן
קטגוריה:שירים שנכתבו על ידי ליידי גאגא
קטגוריה:שירים שנכתבו על ידי ניק מונסון
קטגוריה:שירים שהופקו על ידי ליידי גאגא
קטגוריה:שירים מסרטי קולנוע
Heaven and Hell (שיר)

Heaven and Hell (בעברית: גיהנום וגן עדן) הוא סינגל שהוקלט על ידי הזמרת ההולנדית סי. סי. קאץ', מתוך אלבום האולפן השני שלה, Welcome to the Heartbreak Hotel.<ref name=":3"></ref><ref name=":4"></ref> השיר יצא לאור באוקטובר 1986, על ידי חברות התקליטים הנסה רקורדס ואריולה רקורדס, כסינגל השני והאחרון מתוך האלבום.<ref name=":4" /><ref name=":3" />

עם יציאתו נכנס השיר אל המקום השני במצעד השירים שבספרד.<ref></ref>

== רקע וכתיבה ==
השיר נכתב והופק על ידי דיטר בוהלן, איתו שיתפה פעולה סי. סי. קאץ' במהלך רוב הוצאת אלבומי האולפן והסינגלים שלה.<ref></ref> לאחר שהלהיט "Heartbreak Hotel", יצא כסינגל הראשון מתוך האלבום, הוחלט להוציא את השיר הזה כסינגל השני והאחרון מתוכו.<ref></ref><ref name=":0"></ref><ref></ref>

בנוסף לכך, השיר הוא שיר בסגנון הסינת'פופ, אשר בדומה לשמו, מדבר על גיהנום וגן עדן.<ref name=":3" />

== וידאו קליפ ==
הווידאו קליפ הרשמי של השיר הועלה ליוטיוב ב-26 באוגוסט 2010.<ref name=":1"></ref> בקליפ, ניתן לראות את סי. סי. קאץ' כשהיא מהלכת בחדר דמוי גיהנום ובחדר דמוי גן עדן, תוך שיש מאחוריה להקת ליווי.<ref name=":1" /> הקליפ צבר למעלה מ-13.5 מיליון צפיות.<ref name=":1" /> קליפ נוסף של השיר צבר למעלה משבע מיליון צפיות,<ref></ref> תוך שההופעה איתו צברה ארבע מיליון צפיות.<ref></ref>

הופעה של השיר שהועלתה ליוטיוב בדצמבר 2012, הצליחה לצבור למעלה מ-25.5 מיליון צפיות.<ref name=":2"></ref> ההופעה התקיימה במוסקבה, רוסיה.<ref name=":2" />

== מיקומי שיא ==

== היסטוריית יציאות לאור ==
{| class="wikitable sortable"
!מדינה
!תאריך יציאה
!פורמט
!חברת תקליטים
! colspan="1" |<abbr>מקור</abbr>
|-
!עולם
|אוקטובר 1986
|תקליט 7 אינץ' • תקליט 12 אינץ'
|הנסה • אריולה
|style="text-align:center;"|<ref name=":0" />
|}

== קישורים חיצוניים ==

== הערות שוליים ==

קטגוריה:שירי 1986
קטגוריה:סינגלים מ-1986
קטגוריה:שירי סי. סי. קאץ'
קטגוריה:שירים באנגלית
קטגוריה:שירים שנכתבו על ידי דיטר בוהלן
קטגוריה:שירים שהופקו על ידי דיטר בוהלן
קטגוריה:שירים על גיהנום
קטגוריה:שירים על גן עדן
קטגוריה:שירים על לילות
קטגוריה:סינגלים בהוצאת הנסה רקורדס
וישניובה

וישניובה (בפולנית: Wiśniowa) הוא כפר שמהווה מרכז גמינה, במחוז מיסלניצי, בפרובינציית פולין קטן שבדרום פולין.

נכון ל-2011 מונה אוכלוסיית הכפר כ-1,900 נפש.

הכפר הוקם בשנת 1550 ובמהלך מלחמות של המאה ה-17 הוא נהרס. בשנים שבין מלחמות העולם בכפר פעלו כמה מתקני של תעשייה זהירה כמו מנסרה ותחנת קמח. במהלך מלחמת העולם השנייה, בספטמבר 1944 נערכו בזאור הכפר קרבות בין כוחות הנאצים לבין הפרטיזנים מקומיים.

הכפר מהווה מרכז גמינה שכולל עוד 7 כפרים. בין הכפרים הגדולים בגמינה נמנה ליפניק (1600 תושבים) שביחד עם וישניובה מהווה כ-50% מאולוסיית הגמינה.

לפני מלחמת העולם השנייה הייתה כפר קהילה יהודית. בכפר שרד בית הכנסת הבנוי מעץ מתחילת המאה ה-20.

==קישורים חיצוניים==

* [https://stat.gov.pl/spisy-powszechne/nsp-2011/nsp-2011-wyniki/ludnosc-w-miejscowosciach-statystycznych-wedlug-ekonomicznych-grup-wieku-stan-w-dniu-31-03-2011-r-,21,1.html נתוני אוכלוסייה]

קטגוריה:פולין קטן (פרובינציה): יישובים
מאריה אל-קבטיה

מאריה בנת שמעון אלקבטיה, הידועה כמאריה אל-קבטיה (בערבית: مارية القبطية) הייתה אחת מנשותיו של מוחמד, ילדה לו את אבראהים. משמעות שמה הוא "מאריה הקופטית".

== חייה ==
מאריה אל-קבטיה נולדה במשפחה מבוססת ואמידה. אביה היה מצרי, ואמה הייתה אישה ממוצא יווני אשר התגוררה במצרים.

בשנת 628, מוחמד שלח מכתב לשליט מצרים הביזנטי, והזמין אותו לקבל את האסלאם. השליט לא הסכים לקבל את האסלאם, אך הוא שלח למוחמד מתנות, שביניהם כללו את מאריה ואת אחותה סירין בנת שמעון. בדרך לאל-מדינה, החליטו מאריה ואחותה להתאסלם. לאחר שהגיע לאל-מדינה והכירה את מוחמד, היא התחתנה איתו.

לפי המסורת האיסלאמית, מריה התגוררה אצל אשתו של מוחמד, חפסה. מוחמד אמר לחפסה שאביה רוצה להיפגש איתה, וכשזו הלכה לבקר את אביה, מוחמד שכב עם מריה. חפסה חזרה לביתה, נתגלה לה מה שאירע, והיא כעסה על מוחמד. מוחמד ביקש מחפסה שלא לספר ברבים את שאירע, אולם היא סיפרה את המעשה לעיישה. מוחמד נשבע לשתי נשותיו שלא ישכב יותר עם מריה. אולם לאחר מכן, ג'בריל נתגלה למוחמד ואמר לו את הפסוק הקוראני 66.1 שאומר "מדוע אתה הנביא מונע מעצמך את אשר האל ייעד לך?". פסוק זה אישר למוחמד להפר את שבועתו לנשותיו, והוא המשיך את הקשר עם מריה.

=== אבראהים ===
בשנת 629, מאריה הביאה לעולם את אבראהים. 18 חודשים לאחר מכן, בשנת 631, אבראהים נפטר. על פי המסורת האסלאמית, מוחמד שקע בעצבות עמוקה בעקבות המקרה, ואף אמר "הצער הזה גורם לדמעות לזלוג מעיני וגורם ללבי להתעצב".

== פטירה ==
מאריה נפטרה בינואר 637, כ-5 שנים לאחר פטירתו של מוחמד.

==קישורים חיצוניים==

== הערות שוליים ==

קטגוריה:נשות מוחמד
קטגוריה:נשים במאה ה-7
קטגוריה:נפטרים ב-637
דמעות של מלאכים

דמעות של מלאכים הוא פזמון שכתב דן מינסטר והלחין יוני רכטר. השיר בוצע במקור על ידי ההרכב "ארבע-עשרה אוקטבות" שכלל את יוני רכטר, אבנר קנר והמתופף זוהר לוי, ויצא לאור בשנת 1975.

==רקע==
השיר נכתב על ידי דן מינסטר והולחן על ידי יוני רכטר בעודם לומדים יחד בתיכון. הוא הוקלט עבור האלבום היחיד שהוציא ההרכב, והיה לשיר המצליח ביותר ממנו.

שלישיית "אף אוזן גרון" הקליטה את השיר. השיר הוצג במצעדי הפזמונים, אך לא משך תשומת לב רבה.

אריק איינשטיין ביצע את השיר אף הוא בשנת 1977 והוא נכלל באלבומו מאותה השנה שנקרא "אנשים אוהבים לשיר", שתיעד שתי הופעות שקיים. האלבום עובד והופק מוזיקלית על ידי רכטר.

בשנת 1979 נכלל השיר באלבום "באופן קבוע וחד פעמי" שתיעד את המופע שהועלה על ידי יוני רכטר ויהודית רביץ.

אסתר עופרים ועפרה חזה ביצעו כל אחת אף הן גרסאות כיסוי משלהן.

"דמעות של מלאכים" נכלל ברפרוטאר השירים המושרים בימי זיכרון. השיר בביצועו המקורי נכלל באלבום האוסף "שלום, חבר" שיצא לאחר רצח יצחק רבין.

==השיר בספרי תווים==
* רודיקה דן (עריכה), יוני רכטר: מנגינות, עמ' 6, הוצאת י. שרברק, 1981. 

==קישורים חיצוניים==
* 
* 
* [https://tarbutil.cet.ac.il/paskol/דמעות-של-מלאכים/ דמעות של מלאכים], באתר תרבות.il
* [https://www.nli.org.il/he/items/NNL_MUSIC_AL990036567370205171/NLI לדף השיר] באתר הספרייה הלאומית

==הערות שוליים==

קטגוריה:שירי 1975
קטגוריה:שירים בעברית
קטגוריה:שירים שהולחנו על ידי יוני רכטר
קטגוריה:שירי זיכרון חללי מערכות ישראל
עירוי תת-עורי

עירוי תת-עורי (Hypodermoclysis), הוא מתן תת-עורי של נוזלים לגוף, לרוב תמיסות מלח או גלוקוז. משמש כתיגבור נוזלים לגוף במצבים בהם יש אבדן נוזלים קל כתוצאה מהתייבשות קלה, שלשול או הקאות מרובות.

ניתן להשתמש בעירוי תת-עורי כאשר יש צורך בקצב איטי של ספיגת נוזלים בהשוואה לעירוי תוך ורידי. בדרך כלל קצב העירוי מוגבל ל־1 סנטימטר קוב לדקה (כ-1.5 ליטר ביממה), אם כי ניתן להגדילו על ידי שימוש בשני מוקדי עירוי בו זמנית.

היתרונות העיקריים של עירוי תת-עורי על פני עירוי תוך ורידי הוא שהוא זול ויכול להינתן על ידי אנשים שאינם אנשי צוות רפואי במינימום פיקוח. לכן הוא מתאים במיוחד לטיפול ביתי.

החסרונות העיקריים הם סכנה לבצקת במקום העירוי או תגובה מקומית אחרת במקום ההזרקה. וכן חוסר היכולת להוסיף לעירוי חומרי הזנה או תרופות.

קטגוריה:טכנולוגיה רפואית
קטגוריה:טיפולים רפואיים